**Харолд 220425**

**Кешірудің ең жақсы жолы**

***"Сүйікті бауырластарым, кек алмаңдар, соны Құдайдың қаһарына қалдырыңдар! Тауратта мынадай сөздер жазылған ғой: Жазалау — Менің ісім, тиісті жазаларын тартқызамын Өзім!"***

***(Римдіктерге хат 12:19)***

 Бір жас жігіт маған Иса Мәсіхпен қалай кездескені туралы жазған еді. Ол: «Мен Қытайдан келдім», - деп жазды. Ол Киелі кітапты оқи бастағанда: “Сол кезде, мен керемет тыныштық пен бақытқа бөлендім”,— деді. Бірақ оның осы кітаптан оқығандарының кейбірі, әсіресе Исаның айтқандары оны қатты мазалады. Ол былай деп жазды: «Мен өз жауымды жақсы көру және мені жек көретін адам үшін мінажат ету мүмкін емес деп санаймын. Менің мәдениетім көзге көз, тіске тіс деп үйретеді. Бірақ Иса: «зұлымдық жасағаннан кек алма! Егер біреу бетіңнің оң жағын ұрса, оған сол жағын да тос.”,— деді.

 Содан кейін, ол әңгімесінің өзегіне жетті. Бір жас қыз әлгі жігіт оны басқа жақсы көрмейтінін айтқанда, ол оны жамандай бастады. «Ол мені кешіре алмады», - дейді ол, «Ол мені әлсіз деп есептеді, сондықтан ол мені жамандай беріп, қатты ренжітті. Кек алмағаным үшін өзімді жек көрдім. Әріптестерім мені қорқақ деп мазақ етті. Мен енді адам ретінде өзімді құрметтей алмаймын. Мен өзімді адам емес, ит сияқты сезіп тұрмын. Мен тек болғаны кек алғым келіп тұр. Бұл өзімді құрметтеудің жалғыз жолы болып тұрған сияқты. Маған көмектесіңізші: мен Иса айтқандай сүйгім келеді, бірақ мені жек көрушілік билеп алды».

 Осы жас жігіт кек алу мен Құдайдың қалағанын істеудің арасында қиналып жүрген жалғыз адам емес. Киелі кітап кек алу біздікі емес, Құдайдың құқығы екендігі туралы шындықты үш рет атап өтеді. Мұса бұл туралы Заңды қайталау кітабында (32:35) айтты. Римдіктерге жазған хатында Пауыл былай дейді: «Сүйікті бауырластарым, кек алмаңдар, соны Құдайдың қаһарына қалдырыңдар! Тауратта мынадай сөздер жазылған ғой: Жазалау — Менің ісім, тиісті жазаларын тартқызамын Өзім!" (Римдіктерге 12:19). Және еврейлерге хат жазған адам да дәл осылай дейді.

 Бірақ біздің ескі болмысымыз да, мәдениетіміз де кек алуды талап етеді — көзге – көз, ауыр сөзге – ауыр сөз, соққыға – соққымен жауап беру керек.